b'\n_START_ARTICLE_\nSayid Jarrah\n_START_SECTION_\nBaggrund\n_START_PARAGRAPH_\nDet var Naveens id\xc3\xa9 at Sayid og Shannon skulle indlede et romantisk forhold, i h\xc3\xa5b om at kunne chokere Amerika.\n_START_SECTION_\nPersonlighed\n_START_PARAGRAPH_\nSayid er teknisk, faktuelt og videnskabeligt anlagt. Han er analytisk og metodisk, og vil rationalisere ting f\xc3\xb8r han accepterer dem. Dette eksemplificeres blandt andet under en samtale med Kate om hvordan de overlevede flystyrtet. Sayid postulerer at der m\xc3\xa5 ligge noget dybere bag, uden at vide hvad, mens Kate mener at "nogle ting bare sker." Han er kompetent til at l\xc3\xa6se og afkode menneskers fysiske signaler; En egenskab der specielt kommer til udtryk i episoden hvor Locke supplerer med misvisende oplysninger om Boones ulykke, hvilket Jack sk\xc3\xb8nner er \xc3\xa5rsagen til det efterf\xc3\xb8lgende d\xc3\xb8dsfald.\n_START_SECTION_\nF\xc3\xb8r flystyrtet\n_START_PARAGRAPH_\nSayid var han kommunikationsofficer i Den Republikanske Garde i Irak. Som han selv siger det, bestod en del af hans job i at f\xc3\xa5 fjenden til at kommunikere; Han var torturb\xc3\xb8ddel._NEWLINE_Han beordres en dag til at "afh\xc3\xb8re" Nadia Jazeem. En kvinde han kender fra da han var ganske ung. I l\xc3\xb8bet de uger hun er tilfangeholdt opst\xc3\xa5r et b\xc3\xa5nd mellem dem \xe2\x80\x93 et b\xc3\xa5nd der er s\xc3\xa5 st\xc3\xa6rkt at Sayid skyder sin overordnede og sig selv i benet, s\xc3\xa5 hun kan flygte._NEWLINE_Under et angreb i Irak tages en af de irakiske ledere til fange og den amerikanske invasionsh\xc3\xa6r tvinger Sayid til at afh\xc3\xb8re og torturere sin leder for oplysninger om en kidnappet pilot. Han takkes og betales af Kelvin Joe Inman. Efter angrebene rejser Sayid rundt i verden, i h\xc3\xa5b om at finde Nadia._NEWLINE_Han opholder sig blandt andet i Paris, hvor han kontaktes af en potentiel arbejdsgiver. Men s\xc3\xa5 snart han dukker op til jobsamtalen, bliver han sl\xc3\xa5et ned og l\xc3\xa6nket i deres k\xc3\xa6lderrum. Arbejdsgiveren er en iraker, hvis kone blev tortureret og nu vil have Sayid til at bekende sin synd. Sayid ben\xc3\xa6gter st\xc3\xa6digt, indtil han har en samtale med kvinden alene. Fordi Sayid erkendte hvad han havde gjort, lod hun Sayid g\xc3\xa5 og fortalte sin mand at hun havde beg\xc3\xa5et en gruelig fejltagelse._NEWLINE_Han har aldrig set Nadia siden, men f\xc3\xa5r chancen da CIA opsporer ham og tilbyder Nadias adresse mod at han infiltrerer en terrorcelle i Sydney. Han kender en af de involverede fra sin tid p\xc3\xa5 universitetet i Cairo, og aftaler at de sammen vil ofre sig som martyrer. P\xc3\xa5 dagen hvor de skal springe en bil ladet med springstoffer i luften, fort\xc3\xa6ller Sayid at han arbejder med CIA. Noget der synes at kr\xc3\xa6nke hans ven i en s\xc3\xa5dan grad at han skyder sig selv i munden. Sayid tilkalder CIA og overdrager spr\xc3\xa6ngstofferne til dem, som aftalt. Sayid f\xc3\xa5r sin billet til USA, men vil samtidig have sin gamle ven begravet \xc3\xa6refuldt og med respekt for sin religion. CIA \xc3\xb8nsker ikke at indfri denne foresp\xc3\xb8rgsel og Sayid m\xc3\xa5 blive en dag ekstra i Sydney, af hensyn til papirarbejdet. Dagen efter tager han af sted med Oceanic Flight 815.\n_START_SECTION_\nS\xc3\xa6son 4\n_START_PARAGRAPH_\nDe overlevende tvinges til at v\xc3\xa6lge mellem at f\xc3\xb8lge Jack eller Locke. Sayid bliver hos Jack. Efter Kate og Jack kommer i problemer med Daniel og Miles hj\xc3\xa6lper Sayid og Juliet dem til at vende magtkampen i situationen. Sayid f\xc3\xb8lger flokken, der forenes med piloten Frank. Sayid drager sammen med Kate og Miles til barakkerne for at forhandle sig til Charlottes l\xc3\xb8sladelse. Ved deres ankomst nares de i Lockes baghold, og Sayid f\xc3\xa5r lov at spendere noget tid i fangerum, med Ben. Sayid taler sig under et forh\xc3\xb8r med Locke ud af sin situation, og vender tilbage til helikopteren med Charlotte, hvorefter han forlader \xc3\xb8en med retning mod fragtskibet.\n_START_SECTION_\nEfter \xc3\xb8en\n_START_PARAGRAPH_\nSom en af The Oceanic Six finder Sayid vej til en golfbane, hvor hans mission er at myrde en anden golfspillende. Senere, i Berlin, skaber han kontakt til en kvinde, hvis arbejdsgiver han ogs\xc3\xa5 f\xc3\xa5r til at opgave at snigmyrde. Da hun opdager han har v\xc3\xa6ret u\xc3\xa6rlig under deres romance skyder hun ham i skulderen, hvorefter hun tager kontakt til sin arbejdsgiver. I mellemtiden f\xc3\xa5r Sayid distraheret hende, og udnytter sin chance til at skyde hende. Han leverer de nye informationer, og f\xc3\xa5r opereret sin skulder af Ben.'